*1. számú függelék a 19/2017.(X.27.) önkormányzati rendelethez*

HELYI ÉRTÉKVÉDELMI KATASZTER

Báránd község helyi településképi rendeletének megalapozásához

A jelenleg is érvényes településrendezési eszközhöz készült örökségvédelmi hatástanulmány. Ennek része a helyi érdekvédelmi kataszter. ebben szerepel a helyi értékvédelemre javasolt épületek, továbbá a védelemre már nem javasolt, de helyi és tájra jellemző építészeti megoldásokat magában hordozó, kiemelt figyelmet érdemlő épületek köre.

Az érték vizsgálatra alapozva két ütemben vonta helyi védelem alá a település azon épületeket, melyek a település történelme szempontjában kiemelkedő, ill. hagyományt őriz, melynek fenntartása, fejlesztésre, megőrzésre a hely közösség számára fontos.

Ez a 11/2004. (IX. 14.) számú képviselőtestületi rendelettel, ill. annak módosításával történt. A helyi védelem alá vont hét épület, ill. azokon végezhető építési munkák feltételeit a rendelet melléklete tartalmazza:

1. Kossuth tér 1. szám alatti Polgármesteri Hivatal
2. Kossuth tér 6. szám alatti Óvoda épülete.
3. Kossuth tér 12. szám alatti volt mozi épülete.
4. Kossuth út 55. szám alatti Általános Iskola épülete.
5. Kossuth út 4. szám alatti Római katolikus plébánia épülete.
6. Raffay Lajos út 1. szám alatti Református parókia épülete.
7. Sport utca 2. szám alatti volt Vágóhíd épülete.

A védelem alá helyezet épületek közül részben felújításra került a Polgármesteri hivatal épülete és az általános iskola épülete. Szintén felújították a Református parókia és a katolikus plébánia épületét. Ez utóbbi, Múltunk Háza néven új funkciót is kapott.

A volt vágóhíd épületének felújítása elkezdődött, de sajnos félbe maradt. Az épület állaga romlik, fokozott védelmet igényelne.

Leglátványosabb eredmény a volt jegyző lakás esetén történt. Óvoda bővítés kapcsán teljesen fel lett újítva és a mai igényeknek megfelelő funkciója biztosítja az épület fennmaradását.

A volt mozi épületének felújítására is történt kísérlet, még az építészeti tervek is elkészültek, de a felújításra készített pályázat nem volt sikeres. Állaga az elmúlt 10 évben jelentősen romlott, mely az épület előtti közút jelentős kamionforgalmából adódó rezgésterhelés vált ki. Ezért az épületet le kellet venni a védelmi listáról.

Az érték védelmi kataszter a műemlékek mellet a helyi védett épületeket tartalmazza. Emellett két népi építészeti emlék az, mely még az melyet a kataszter tartalmaz. Értéknek tekintett még a Kossuth szobor is és így szerepel a Kataszterben. Ez a lista azonban nem lezárt, a későbbiekben, még a helyiek akarata szerint bővíthető.

Helyi területi védelem eddig sem volt a településen és nincs szakmai indok ilyen védelmi kategória bevezetésére. Ez azzal is igazolható, hogy a településközpont közterületi, utcahálózati átalakítását tervezi az önkormányzat az arculati kézikönyv beépítési terve szerinti megoldással. Ez többcélú rendezvénytér, új lakóút és parkolási rendszer megvalósítását takarja új közfunkciókat tartalmazó közterületi térfalakkal.

Báránd, 2017. augusztus hó

Marosán Andrea

mb. főépítész